HLAS – sociálna demokracia

HLAS – sociálna demokracia je sociálno-demokratická politická strana na Slovensku. Strana bola založená Petrom Pellegrinim a ďalšími desiatimi poslancami NR SR v roku 2020 po odchode zo strany SMER – sociálna demokracia. V parlamentných voľbách 2023 získala strana 14,70 % hlasov a obsadila tretie miesto. Po voľbách vytvorila vládu so SMERom-SD a SNS, so ziskom siedmych ministerských postov. V júni 2024 sa Pellegrini vzdal predsedníctva v strane po tom, ako vyhral prezidentské voľby, po čom sa novým predsedom strany stal Matúš Šutaj Eštok.

 História 
 Vznik 
10. júna 2020 Peter Pellegrini oznámil odchod z postu podpredsedu strany SMER-SD. Týždeň po Pellegriniho odchode zo Smeru, odchod zo strany oznámilo ďalších 10 poslancov strany, medzi ktorými boli podpredsedovia Peter Žiga a Richard Raši, členka predsedníctva Denisa Saková či Ľubica Laššáková, Erik Tomáš, Matúš Šutaj Eštok, Peter Kmec, Róbert Puci, primátor Kežmarku Ján Ferenčák a primátor Liptovského Mikuláša Ján Blcháč. 29. júna  Pellegrini predstavil jeho novú stranu Hlas – sociálna demokracia. Členmi prípravného výboru strany boli poslanci Národnej rady SR Peter Pellegrini, Matúš Šutaj Eštok a Peter Kmec. Po sérii stretnutí s občanmi s cieľom získať podpisy na založenie strany s názvom Pelletón, strana oznámila, že v regiónoch vyzbierala 94 414 podpisov, čo výrazne prekračilo klauzulu 10 000 podpisov potrebných na založenie politckej strany. 11. septembra 2020 bola strana zaregistrovaná na ministerstve vnútra SR. Za predsedu strany bol na ustanovujúcom sneme 28. novembra 2020 zvolený bývalý premiér a poslanec NR SR Peter Pellegrini.

 Zastúpenie strany v NR SR vo volebnom období 2020-2023 
Vo volebnom období 20202023 sa k strane v parlamente hlásilo 11 poslancov. Všetci sú bývalí členovia strany SMER-SD, ktorí boli na kandidátnej listine tejto strany zvolení za poslancov NR SR vo voľbách do Národnej rady SR v roku 2020.
MenoPočet prednostných
hlasovPoradie na
kandidátkePoradie po zohľadnení
prednostných hlasovPeter Pellegrini 413 555 1. 1.Richard Raši 154 722 4. 3.Denisa Saková 144 100 3. 4.Erik Tomáš 62 004 9. 5.Peter Žiga 28 386 6. 9.Matúš Šutaj Eštok 5 049 10. 12.Ľubica Laššáková 10 781 13. 13.Peter Kmec 1 524 16. 16.Róbert Puci 2 689 26. 26.Ján Ferenčák 2 679 28. 28.Ján Blcháč 3 184 38. 38.

 Voľby do NR SR v roku 2023 
Strana Hlas bola v prieskumoch začiatkom roku 2023 favorizovaná ako víťaz predčasných parlamentých volieb 2023, kedy v prieskumoch dosiahla podporu okolo 20 %. Postupne však strana v prieskumoch klesala a čoskoro spadla na druhé miesto za stranu SMER - SD. Strane sa nedarilo v kampani, po čom sa v prieskumoch zastabilizovala na treťom mieste za SMER-SD a PS.

Strana HLAS vo volebnej kampani stavila najmä na tému zdražovania potravín a energií. Hlavné predvolebné motto strany bolo: Len silný štát pomôže ľuďom. Pred parlamentnými voľbami strana vylúčila akúkoľvek povolebnú spoluprácu so stranami OĽANO, ĽSNS a Republika. V predvolebnej kampani sa strana Dobrá voľba Tomáša Druckera zlúčila s Hlasom.

V parlamentných voľbách strana dosiahla výsledok 14,70 % a skončila na 3. mieste. Po voľbách nastala situácia, že bez HLASu sa nedala zložiť žiadna vláda.  HLAS - SD tak mal po voľbách na výber medzi štvorkoalíciou so stranami: PS, KDH a SaS alebo trojkoalíciou so SMERom a SNS. Nakoniec strana vstúpila do trojkoalície a v novej vláde obsadila 7 ministerstiev. Hlas-SD v štvrtej vláde Roberta Fica získal 7 ministerských postov - Erik Tomáš minister práce, Zuzana Dolinková ministerka zdravotníctva, Richard Raši minister investícií a informatizácie, Peter Kmec vicepremiér pre plán obnovy, Denisa Saková ministerka hospodárstva, Tomáš Drucker minister školstva a Matúš Šutaj Eštok minister vnútra. Predseda strany Peter Pellegrini bol zvolený za predsedu Národnej rady SR.

V októbri 2023, po podpísaní memoranda o porozumení medzi stranami Smer-SD, Hlas-SD a SNS, predsedníctvo Strany európskych socialistov (PES) rozhodlo o pozastavení členstva Hlasu pre jasný odklon od hodnôt európskych socialistov. PES uviedla dôvod spájanie s krajne pravicovou SNS a „verejné vyjadrenia a postoje lídrov strán Smer a Hlas týkajúce sa ruskej vojny proti Ukrajine, migrácie, právneho štátu a komunity LGTBIQ vyvolávajú vážne obavy a nemajú miesto v progresívnej rodine.“

 Nový predseda 
1. júna 2024 sa Pellegrini na štvrtom pracovnom sneme vzdal funkcie predsedu strany a pozastavil si členstvo v strane Hlas, pre inauguráciu za prezidenta Slovenskej republiky. Na sneme bol zvolený za predsedu strany Matúš Šutaj Eštok s 750 hlasmi delegátov zo 795 platných hlasov.

 Volebné výsledky a preferencie 

 Národná rada Slovenskej republiky 
RokVolebný líderHlasy%MandátyPoradiePostavenie2023Peter Pellegrini436,41514,70 3.Koalícia - Fico IV.

 Mapy volebných výsledkov 

 Voľby prezidenta Slovenskej republiky 
RokKandidát1.kolo2.koloHlasy%PoradieHlasy%Výsledok2024Peter Pellegrini834,71837,022.1,409,25553,12Zvolený

 Európsky parlament 
RokHlasy%MandátyPoradiePostavenie2024106,0767,18 4. Neúčasť vo frakcii

 Volebné preferencie strany v percentách podľa agentúry FOCUS 

 Volebné preferencie strany v percentách podľa agentúry AKO 

 Referencie 

 Pozri aj 
 Peter Pellegrini

 Externé odkazy 
 Oznámenie prípravného výboru strany v registri strán MV SR


Kategória:Politické strany na Slovensku – funkčné
Kategória:Sociálnodemokratické strany
Kategória:Vzniklo v 2020